ପୂଜ୍ୟପୂଜାର ସାରସ୍ବତ ସମାରୋହ\nବାରିପଦା ଅଫିସ,୩୦।୧୨- ମାନବ ସଭ୍ୟତାର ବିକାଶରେ ସାହିତ୍ୟର ଅବଦାନ ଯଥେଷ୍ଟ । ମାନବର ଚିନ୍ତା ଚେତନାକୁ ମାଜିତ ଓ ଶାଶିତ କରିବାରେ ସାହିତ୍ୟ ପ୍ରମୁଖ ଭୂମିକା ଗ୍ରହଣ କରି ଆସିଛି ବୋଲି 'ପୂଜ୍ୟପୂଜା'ର ୩୪ ତମ ସାରସ୍ବତ ବନ୍ଧୁ ମିଳନ ଉତ୍ସବ ଉଦଘାଟନ ଅବସରରେ ଅତିଥିମାନେ ମତବ୍ୟକ୍ତ କରିଛନ୍ତି।\nପୂଜ୍ୟପୂଜାର ସାରସ୍ବତ ସମାରୋହ\t December 30th, 23:43 PM December 30th, 23:43 PM\nବାରିପଦା ଅଫିସ,୩୦।୧୨- ମାନବ ସଭ୍ୟତାର ବିକାଶରେ ସାହିତ୍ୟର ଅବଦାନ ଯଥେଷ୍ଟ । ମାନବର ଚିନ୍ତା ଚେତନାକୁ ମାଜିତ ଓ ଶାଶିତ କରିବାରେ ସାହିତ୍ୟ ପ୍ରମୁଖ ଭୂମିକା ଗ୍ରହଣ କରି ଆସିଛି ବୋଲି 'ପୂଜ୍ୟପୂଜା'ର ୩୪ ତମ ସାରସ୍ବତ ବନ୍ଧୁ ମିଳନ ଉତ୍ସବ ଉଦଘାଟନ ଅବସରରେ ଅତିଥିମାନେ ମତବ୍ୟକ୍ତ କରିଛନ୍ତି। ଶନିବାର ସ୍ଥାନୀୟ ରୋଟାରି ଭବନରେ ଆୟୋଜିତ ଏଡି କାର୍ଯ୍ୟକ୍ରମକୁ ପ୍ରଫେସର ସୁହାସିନୀ ମହାପାତ୍ର ଉଦ୍ଘାଟନ କରିଥିଲେ। ଡ. ମୋହନଲାଲ ସାହୁଙ୍କ ଅଧ୍ୟକ୍ଷତାରେ ଅନୁଷ୍ଠିତ ସଭାରେ ଅବସରପ୍ରାପ୍ତ ଜିଲା ଜଜ ଧ୍ରୁବଚରଣ ବାରିକ, ଉତ୍କଳ ସାହିତ୍ୟ ସମାଜର ସଭାପତି ଡ. ବିଜୟାନନ୍ଦ ସିଂହ, ଡ. ନୀଳକଣ୍ଠ ମିଶ୍ର, ଅଶୋକ କୁମାର ପଲେଇ, ପୁ୍ଯଯ ପୁଜାର ପ୍ରତିଷ୍ଠାତା ବିଜୟ କୁମାର ବାରିକ ପ୍ରମୁଖ ଯୋଗ ଦେଇଥିଲେ। ଏହି ଅବସରରେ ଡ ବିପିନ ବିହାରୀ ବିଶ୍ୱାଳଙ୍କୁ ଶ୍ରୀରାମ ଚନ୍ଦ୍ର ଭଞ୍ଜ ସାରସ୍ବତ ସମ୍ମାନ, ଡ. ଦିପ୍ତୀ ଦାଶଙ୍କୁ ଭଞ୍ଜଭୂମି ସାରସ୍ବତ ସମ୍ମାନ, ଡ. ମୋହିତ କୁମାର ଷଡଙ୍ଗୀଙ୍କୁ ଭୂମିପୁତ୍ର ସାରସ୍ବତ ସମ୍ମାନ, ପିଏ ଆଇଟିଡିଏ ବ୍ରହ୍ମାନନ୍ଦ ବେହେରାଙ୍କୁ ସାହିତ୍ୟ ସାଧକ ବିଜୟ କୁମାର ସମ୍ମାନ, କବି ବିମଳ ଜେନାଙ୍କୁ କବିତ ପାଇଁ ପୂଜ୍ୟପୂଜା ସାରସ୍ବତ ସମ୍ମାନ, ଓ ରଞ୍ଜନ ପ୍ରଧାନଙ୍କୁ ଗଦ୍ୟ ପାଇଁ ପୂଜ୍ୟପୂଜା ସାରସ୍ବତ ସମ୍ମାନ-୨୦୧୭ ପ୍ରଦାନ କରାଯାଇଥିଲା। ଏହି ଅବସରରେ ପ୍ରଫେସର ସୁହାସୀନି ମହାପାତ୍ରଙ୍କ ରଚିତ ଓଡିଆ ସାହିତ୍ୟକୁ ମୟୁରଭର ଦାନ ଓ ଡ. ନୀଳକଣ୍ଠ ମିଶ୍ରଙ୍କ ରଚିତ 'ଚିତ୍ର କିଛି ଓ ଭୂମି ଓ ଭୂମା' ଉନ୍ମୋଚିତ ହୋଇଥିଲା। ପରେ ଡ.ଦେବବ୍ରତ ମହାନ୍ତିିଙ୍କ ଅଧ୍ୟତାରେ କବିତା ପାଠୋତ୍ସବ ହୋଇଥିଲା। ମିନତି ସିଂ, ଅଳୀ ମହାପାତ୍ର, ଭାସ୍ବତୀ ବାରିକ, ଓଡିଶା ସାହିତ ଏକାଡେମୀ ସଭ୍ୟ ଡ. ରମାକାନ୍ତ ସିହଂ, ଭାରତ ଶିକ୍ଷାରତ୍ନ ଅମିତାଭ ମିଶ୍ର , ଅମ୍ବିକା ବାରିକ ପ୍ରମୁଖ କାର୍ଯ୍ୟକ୍ରମ ପରିଚାଳନାରେ ସହଯୋଗ କରିଥିଲେ।
